Iñaki Goikoetxea Beristain

Iñaki Goikoetxea Beristain (Deba, 1982ko maiatzaren 6a-) futbolari ohi gipuzkoarra da, aurrelari postuan zebilena. Amaikak-Bat taldeko harrobian hezia, Championnat de France amateur ligako Aviron Bayonnais euskal taldean erretiratu zen. Teknika zoragarria erakusten du jokatzen duen bakoitzean eta oso arriskutsua da area barruan, aurrelaria eta punta-erdia lanetan murgilduta ibiliz. Golak sartzeko erraztasun handia dauka eta aritu den taldeetan beti hala frogatu izan du. Adibidez, azken urteotan 3. goleatzailea izan da 2007-08 denboraldian 2.B mailako Euskadiko talde guztien artean. Teknikaz gain pertsonalitateduna da debar futbolaria. Arrazoia bere alde duenean, inor isilarazi behar badu egin-egiten du haren futbola erakutsiaz eta ezin ahantzi bere futbolarekiko filosofia, alegia, hazten jarraitzea.

2008ko urriaren 30ean, Irungo Gal Stadiumean, Errege Kopako final hamaseirenak zeuden jokoan. 5000 ikusle baino gehiagoren aurrean, hortxe zegoen bigarren B mailako Real Union lehen mailako Real Madril ahalguztiduna aurrean zuela. Dena irundarren aurka izanik Real Unionek 3-2 irabazi zion Real Madrili garaipenaren gola 63. minutuan Iñakik berak eginez.

2. A Mailara igotzeko bueltako partidan, 2009ko ekainaren 21ean Irungo Gal Stadiumean jokatua, Real Unionek 3 eta 1 irabazi zion A.D. Alcorcon taldeari, Iñakiren golak markagailua ireki zuelarik. Gainontzeko golak Eneko Romok eta Juan Domínguezek sartu zituzten, 45 urte ostean Irungo Real Union 2. A Mailara bueltaraziz.

2009-2010 denboraldian 2. A Mailan aritu zen Real Unionekin beste urtebetez sinatu zuelako. Honela, estreinakoz, 2. A Mailan aritu zen.

Kirol ibilbidea 
2015eko maiatzak 31n eguneratua. Datu ofizialak.

Palmaresa 
 2014-2015 Federazio Kopa

Erreferentziak 

Debarrak
Gipuzkoako gizon futbolariak
Lemona Kirol Elkarteko futbolariak
Amaikak-Bateko futbolariak
Barakaldo Futbol Clubeko futbolariak
Real Unioneko futbolariak
Amorebieta Kirol Elkarteko futbolariak
Bilbao Athleticeko futbolariak
Baskonia Futbol Klubeko jokalariak
Aviron Bayonnaiseko futbolariak
Euskal Herriko futbol entrenatzaileak
Real Unioneko entrenatzaileak